Katanijos metropolitenas
Katanijos metropolitenas (it. Metropolitana di Catania) – metropoliteno sistema, veikianti Katanijos mieste, Sicilijoje. Tai vienintelė metro sistema Sicilijoje bei piečiausiai esanti sistema Europoje. Katanijos metro atidarytas 1999 m. birželio 27 d. Veiklos pradžioje metro sistema nebuvo populiari, nes linija nesiekdavo populiarių turistinių vietų. Nuo 2017 m. keleivių skaičius padidėjo. Metro traukiniai reisus vykdo kas 10 min iki 15 val. bei kas 15 min. iki 22 val.